Worldskills Norway 2020

**FylkesNM 2020**

**Programområde:**

**Design og håndverk**

**Fag:**

**Interiør og utstillingsdesign**

Ole Vig. Vid skole

Trøndelag Fylkeskommune

## INNHOLD

Forord

Beskrivelse av oppgave

Veiledning og instruks til konkurrentene

Kompetansemål

Bedømmingskriterier og vurderingsskjema

**FORORD**

Skolekonkurranser skal være med å motivere elevene gjennom mestring ved å gi de praktiske og realistiske oppgaver. Oppgaven er laget for elever i videregående skole. Den skal kunne brukes som en forberedelse til eksamen, og er tenkt som en naturlig metode i forhold til opplæringen innenfor yrkesfag.

Oppgaven i Interiør består av en forberedelsesdel i forkant av konkurransen, og en del som skal gjøres på FylkesNM-konkurransedagen.

**BESKRIVELSE AV OPPGAVEN**

Innredning og disponering av rom er kjerneaktiviteten i Interiørfaget. Husets inngangsparti er boligens førsteinntrykk, og skal samtidig oppfylle noen viktige funksjoner. Oppgaven gir rom for kreativitet, eksperimentering og nytenkning.

**På konkurransedagen får dere informasjon om beboerne og tegningsunderlag.**

**Informasjon om beboerne:**

Informasjon om kundens behov og ønsker.

**Tegningsunderlag:**

Målsatt et-punkts perspektiv som dere kan bruke som underlag for perspektivtegningen dere skal innlevere.

**- FORBEREDELSER FØR KONKURRANSEN**

Du skal under forberedelsen undersøke hva vi behøver i en velfungerende gang, og trender innenfor interiør, materialer og farger. Ett av ønskene til kunden er garderobeskap. Hvilke andre innredningselementer vil du tilføre rommet og hvilke leverandører vil du bruke?

Boligen er et nytt hus. Stil på huset, samt form og størrelse på gangen og ytterdøren vil komme fram av utlevert materiale på konkurransedagen. Helhetlig stil skal være gjennomgående.

**- GJENNOMFØRING AV OPPGAVE**

Sett deg godt inn kundens ønsker og behov, både i forhold til funksjon og estetikk. Lag et moodboard som visualiserer stil og inspirasjon til valgt løsning. Planlegg en funksjonell gang. Vis løsningen med en perspektivtegning og et produkt- og materialkart med fargepalett.

**- DU SKAL LEVERE:**

1. Moodboard

2. Produkt-og materialkart med fargepalett. Denne kan være en kombinasjon av fysiske materialer/fargeprøver og digitale bilder

3. Fargelagt perspektivtegning med inntegnet dør og inventar

**Alle skal være liggende A3-format**

**VEILEDNING OG INSTRUKS TIL KONKURRENTENE**

Total tid for oppgaven er 4 timer. Du disponerer selv tiden, men alt materiell må leveres innen fastsatt tid til bedømming.

Du får utlevert plantegning som du kan bruke som underlag, på selve konkurransedagen.

Tilgjengelig utstyr under konkurransen vil være fargeprøver fra Jotun. Material- og gulvprøver. Kopimaskin med mulighet for fargeutskrift.

Du må selv ta med deg nødvendig tegneutstyr og pc.

**KOMPETANSEMÅL**

* Bruke produkt- og bransjekunnskap i eget arbeid
* Bruke fagrelaterte fargesystemer
* Bruke materialer, teknikker, form og farge i samsvar med funksjon og arbeidets art
* Definere kundens ønsker og behov, samt presentere ideer til ulike interiør- og utstillingsløsninger

**BEDØMMINGSKRITERIER OG VURDERINGSSKJEMA**

|  |  |  |  |
| --- | --- | --- | --- |
|  | Høyt nivå | Middels nivå | Lavt nivå |
| Funksjon | Innlevert materiale viser en kreativ funksjonell løsning med gode valg som samsvarer med kundens ønsker og behov | Innlevert materiale viser en del funksjonelle løsninger og innredningsvalg | Innlevert materiale viser få eller lite gjennomførbare funksjonelle løsninger |
| Estetikk | Innlevert materiale viser en gjennomført visuell tilnærming i tråd med moodboard, produkt og materialkart med fargepalett | Innlevert materiale viser en visuell tilnærming som virker planlagt og henger sammen på de fleste plan | Innlevert materiale redegjør i liten grad for en bevisst visuell tilnærming |
| Teknikk | Moodboard, produkt og materialkart med fargepalett fremstår som ryddig presentert. Perspektivet følger planen i rommet og er godt visualisert.  | Innlevert materiale fremstår godt planlagt med noen tekniske manglerL | Innlevert materiale er ufullstendig og fremstår uryddig planlagt og presentert. |

## LYKKE TIL